ออมสินให้กู้บ้าน0%
นาน7ด.สำหรับลูกค้าตลาดภูธรกู้17-19ต.ค.นี้รีไฟแนนซ์บ้านคอนโดอัดโปรโมชั่นเพิ่ม
13 ต.ค. 2557

นาน7ด.สำหรับลูกค้าตลาดภูธรกู้17-19ต.ค.นี้รีไฟแนนซ์บ้านคอนโดอัดโปรโมชั่นเพิ่ม
ออมสินปลุกตลาดสินเชื่อบ้าน ปล่อยเงินกู้ 0% นาน 7 เดือน 
นายธัชพล กาญจนกูล รองผู้อำนวยการธนาคารออมสินอาวุโส รักษาการแทนผู้อำนวยการธนาคารออมสิน เปิดเผยว่า ธนาคารได้ออกสินเชื่อเคหะ เพื่อเป็นทางเลือกให้ประชาชนที่ต้องการซื้อที่อยู่อาศัย หรือไถ่ถอนจำนองเพื่อลดภาระค่าใช้จ่ายด้านดอกเบี้ย ทั้งการสร้าง ซื้อบ้านหรือคอนโดมิเนียม รวมทั้งรีไฟแนนซ์และกู้เพิ่มเติมเพื่อตกแต่งหรือซื้อเฟอร์นิเจอร์ 
ทั้งนี้ ผู้กู้สามารถเลือกใช้โปรแกรมอัตราดอกเบี้ยที่เหมาะกับวัตถุประสงค์การกู้ได้ 2 รูปแบบ คือ โปรแกรมแรก กรณีที่เป็นการกู้เพื่อสร้างบ้าน ซื้อบ้านพร้อมที่ดิน หรือซื้อคอนโดมิเนียม ปีที่ 1 จะเริ่มต้นด้วยอัตราดอกเบี้ยพิเศษ 0% เป็นเวลา 7 เดือน ส่วนเดือนที่ 824 คิดอัตราดอกเบี้ย MLR2.25% (อัตราดอกเบี้ย MLR ของธนาคารออมสินปัจจุบันอยู่ที่ 6.875% ต่อปี) หลังจากนั้น ปีที่ 3 จนครบสัญญา คิดอัตราดอกเบี้ย MLR1% ต่อปี (เฉลี่ย 4 ปี = 4.58% ต่อปี) 
สำหรับโปรแกรมที่ 2 กรณีผู้กู้ต้องการสร้างบ้าน ซื้อบ้านพร้อมที่ดิน ซื้อคอนโดมิเนียม หรือรีไฟแนนซ์ ปีที่ 12 อัตราดอกเบี้ยคงที่ 3% ต่อปี ปีที่ 3 เป็นต้นไปจนครบสัญญา อัตราดอกเบี้ย MLR0.5% ต่อปี (เฉลี่ย 4 ปี = 4.69% ต่อปี) ทั้งนี้สำหรับลูกค้าที่ยื่นความจำนงภายในงานมหกรรมการเงิน จ.อุดรธานี ครั้งที่ 2 วันที่ 17-19 ต.ค. 2557 ที่เซ็นทรัลพลาซา จ.อุดรธานี และงานไทยแลนด์สมาร์ทมันนี่ จ.อุบลราชธานี วันที่ 24-26 ต.ค. 2557 นี้เท่านั้น และมีการทำนิติกรรมสัญญาภายในวันที่ 30 ม.ค. 2558
อย่างไรก็ตาม สำหรับลูกค้าสินเชื่อเคหะจากสถาบันการเงินอื่นๆ ที่จะขอใช้สินเชื่อเคหะกับธนาคารออมสิน จะต้องไม่ผิดนัดชำระกับสถาบันการเงินเดิม 1 ปี ไม่มีหนี้ค้างชำระ และเลือกใช้ได้เฉพาะโปรแกรมที่ 2 เท่านั้น โดยจะได้รับข้อเสนอพิเศษ คือ ธนาคารให้เงินกู้ 100% ของวงเงินสินเชื่อเดิม และหากเป็นลูกค้าสถาบันการเงินเดิมไม่เกิน 5 ปี ไม่ต้องประเมินราคาหลักทรัพย์ใหม่ ทั้งกรณีที่กู้เท่ากับภาระหนี้คงเหลือ หรือกรณีกู้มากกว่าภาระหนี้คงเหลือ โดยเก็บค่าตรวจสอบหลักประกันรายละ 1,000 บาท
ทั้งนี้ หากเป็นลูกค้าจากสถาบันการเงินเดิมมาเกิน 5 ปี ธนาคารจะประเมินราคาหลักทรัพย์ใหม่ เฉพาะกรณีที่กู้มากกว่าภาระหนี้คงเหลือ และกู้ได้ 90% ของราคาประเมินหลักทรัพย์ใหม่ แต่ต้องไม่เกิน 90% ของวงเงินกู้ตามสัญญาเดิม